| #### CAPUT XXXIII. Quid sit virum qui indutus erat lineis dicere: |

| #### ####
| #### “Feci sicut praecepisti,” |
#### #### et quid quod dicitur ei: ####
| #### “Ingredere in medium rotarum, et imple manum tuam prunis ignis, et effunde super civitatem.” |
#### ####
| #### “Et ecce vir qui indutus erat lineis, qui habebat atramentarium in dorso suo respondit verbum, dicens: Feci sicut praecepisti mihi. (CAP. X.) Et vidi, et ecce in firmamento, quod erat super caput cherubim, quasi lapis sapphirus, quasi species similitudinis solii apparuit super ea. Et dixit ad virum qui indutus erat lineis, et ait: Ingredere in medio rotarum, quae sunt subtus cherubim, et imple manum tuam prunis ignis, quae sunt inter cherubim, et effundes super civitatem.” |
#### #### ####
| #### “Feci, inquit, sicut praecepisti mihi.” |
#### #### Ac si diceret: Obediens tibi factus sum usque ad mortem, mortem autem crucis (Phil. II), et ita faciendo signavi super frontes, signum sanctificavi quo signentur frontes gementium ac dolentium, poenitentiam agentium, et peccatorum remissionem quaerentium. De caetero superest mihi obedentiae meritum, ut des mihi nomen quod est super omne nomen, ut in nomine meo omne genu flectatur, coelestium, terrestrium, et infernorum (ibid.). Nam hoc est quod in persona ejus Psalmista dicit (Psal. CVII): ####
| #### “Paratum cor meum, Deus, paratum cor meum,” |
#### #### subauditur, ad tibi obediendum, jam quod superest fiat, ut a mortuis resurgam, et tunc demum ####
| #### “cantabo, et psallam in gloria mea.” |
#### #### At ille Deus videlicet Pater, protinus respondens: ####
| #### “Exsurge, inquit, gloria mea, exsurge psalterium et cithara.” |
#### #### Et ille: ####
| #### “Exsurgam, ait, diluculo.” |
#### #### Et subinde Pater Deus ad Filium Deum: ####
| #### “Exaltare super coelos, Deus, et super omnem terram gloria tua.” |
#### #### De illa exaltatione hic dictum est: ####
| #### “Et vidi, et ecce in firmamento, quod erat super caput cherubim, quasi lapis sapphirus, quasi species similitudinis solii apparuit super ea.” |
#### #### Nam et in praecedenti visione dictum est, solum hoc ex lapide sapphiro, in firmamento, quod erat super caput cherubim, sive ut illic scriptum est, ####
| #### “quod erat imminens capiti animalium (Ezech. II),” |
#### #### consessus dexterae Patris, de quo et David in spiritu dicit: ####
| #### “Dixit Dominus Domino meo (Psal. CIX),” |
#### #### etc., et hic in eodem spiritu refert, eumdem Patrem dixisse sic: ####
| #### “Ingredere in medio rotarum, quae sunt subtus cherubim, et imple manum tuam prunis ignis, quae sunt inter cherubim, et effundes super civitatem.” |
#### #### Etenim ubi Christus Dei Filius resurrexit a mortuis, et ascendens in coelum, sedet a dextris Dei, eadem resurrectione, eodem ascensu, vel sessione sua ingressus est ####
| #### “in medio rotarum,” |
#### #### videlicet ad illuminanda vel aperienda, quae prius clausa erant arcana Scripturarum. quas superius dictum est significari per similitudinem rotarum, quae et subtus cherubim esse dicuntur, quia nimirum cuncta in illa respiciunt animalia coelestia, de quibus plenius illic diximus. Quid autem est quod illic ingresso dicitur, ####
| #### “imple manum tuam prunis ignis, quae sunt inter cherubim, et effunde super civitatem,” |
#### #### nisi accipe potestatem judicium facere, quia filius hominis es (Joan. V), judicare peccatricem civitatem, imo et omne saeculum per ignem, qui ignis est inter cherubim, id est, praedicatur sparsim in Scripturis inter illa quae scripta sunt, de animalibus illis saepe dictis. ####  |