| #### Psalmus 3. |

| #### #### Tertius Psalmus fidem resurrectionis ejus praedicat. ####
| #### “Domine, inquit, quid multiplicati sunt qui tribulant me?” |
#### #### Ac deinceps. ####
| #### “Ego dormivi et soporatus sum, et exsurrexi, quia Dominus suscepit me.” |
#### #### Nam videtur quidem idem in hoc agere, quod in praecedenti psalmo; tractat enim de passione et resurrectione, sed non ita est. Hic enim de multiplicatione inimicorum agit, et manifestius de resurrectione. ####
| #### “Ego dormivi, inquit, et soporatus sum,” |
#### #### scilicet moriendo, et exsurrexi de morte triumphando. Et quia post resurrectionem ejus inimici, qui tribulaverant eum, qui insurrexerant adversus eum sine causa, percutiendi erant, ita ut et intus excaecarentur, et foris miserabili excidio vastarentur, subinde. ####
| #### “Exsurge, inquit, Domine, salvum me fac Deus meus, quoniam tu percussisti omnes adversantes mihi sine causa, dentes peccatorum contrivisti.” |
#### #### Nec vero de altitudine ascensionis tacuit dicendo: ####
| #### “Tu autem, Domine, susceptor meus es, gloria mea et exaltans caput meum.” |
#### #### Tribus igitur psalmis prioribus, ubi per ordinem Incarnationis, Passionis et Resurrectionis ejus propheticus spiritus testificatus est fidem. ####  |