| #### CAPUT 6 |

| #### ####
| #### “Joannes septem Ecclesiis, quae sunt in Asia. Gratia vobis et pax.” |
#### #### Hanc salutationem gratiae et pacis, libenter omnes ubique gentium fideles, tanquam vere ad nos missam de ore Joannis accipimus, libere et veraciter profitentes quia de septem Ecclesiis sumus, et in Asia sumus. Asia quippe elatio interpretatur, et saeculum istud significat elatum, seseque efferens, tanquam marinis fluctibus, sicut in psalmo canitur: ####
| #### “Mirabiles elationes maris, mirabilis in altis Dominus (Psal. XCII).” |
#### #### Quod est dicere: Mirabiles persecutiones saeculi, sed multo magis mirabilis Dominus in eisdem persecutionibus compescendis. In hujusmodi Asia septem Ecclesiae sunt, id est una et unica Ecclesia catholica, sancto septiformi spiritu ordinata et ornata. Quidquid ergo gratiae et pacis ####
| #### “septem Ecclesiis quae sunt in Asia,” |
#### #### hic praeoptatur, nobis omnibus gentibus Christum colentibus jure vindicamus, etiam si hic humilis spiritu apostolus et evangelista suam orbi terrarum auctoritatem ingerere dissimulans, eam tantummodo orbis particulam, id est, Minorem Asiam nominet, in qua laboraverat. Istae sunt septem mulieres quae in Asia, jam decalvato vertice filiarum Sion, unum virum apprehendentes, dicunt: ####
| #### “Panem nostrum comedemus, et vestimentis nostris cooperiemur, tantummodo invocetur nomen tuum super nos, aufer opprobrium nostrum (Isa. IV).” |
#### #### Ac si dicant adorantes eum universae familiae gentium: ####
| #### “Ecce gens illa, quam, cum nullam haberet terram, eduxisti de Aegypto (Psal. LXXX),” |
#### #### et destruens gentes septem in terra Chanaan, sorte distribuisti ei terram eorum; ecce qualem retribuit tibi retributionem, ejiciens te extra portam civitatis, et crucifigens. Saltem nunc diverte ad nos. Non quaerimus, ut de nobis regiones alienas pro mercede Evangelii tui, sicut illis pro mercede acceptae legis, regiones septem gentium dedisti, scilicet Chananaeorum, Amorrhaeorum, Gergezaeorum, Jebusaeorum, Ethaeorum, Phaerezaeorum et Evaeorum (Josue XIII; Deut. VII). Sicut tunc propter eam septem gentes illas destruxisti, ita nimirum hactenus ejusdem quasi mulieris unius amore contentus, nos septem mulieres, id est, universitatem gentium contempsisti. Merito quondam in propheta super illa fornicatrice conquerebaris, dicens: ####
| #### “Et haec nescivit, quia ego dedi ei frumentum, et vinum, et oleum, et argentum multiplicavi et aurum, quae fecerunt Baal (Ose. II).” |
#### #### Plus est quod nunc fecit, quia videlicet favens adulteris, te crucifixit. Nos nihil terrenum a te quaerimus, praeter quod ante Evangelium tuum habuimus, tantummodo invocetur nomen tuum super nos, aufer opprobrium nostrum, ut ultra non vocetur super nos nomen daemoniorum. ####  |