| #### CAPUT XI. Quod illo tempore non solum fides, verum etiam prophetia ante diluvium sanctis illis a sancto Spiritu data fuerit, prout voluit, et de sacramento numeri quo ait Lamech:
| #### “Septuplum ultio dabitur de Cain, de Lamech vero septuagies septies.” |
####  |

| #### #### Caeterorum quoque charismatum nonnihil jam tunc temporis senibus sive patribus illis divisit idem Spiritus sanctus prout voluit, scilicet prophetiam, sive scientiam divinam. Nam scientiam humanam non adeo nos hic attendimus, quam humano plerumque ingenio consequuntur et illi, qui sunt sine fide, vel exspectatione hujus Paracleti. Verbi gratia, musicam, cujus ita meminit Scriptura in illo qui septimus fuit a Cain, ####
| #### “et nomen fratris ejus, videlicet Jubal, fuit Tubal, ipse fuit pater canentium cythara et organo (Gen. IV).” |
#### #### Divinam autem scientiam dicimus, quae divinum aliquid sive spirituale sapit, ut est illud: ####
| #### “Septuplum, inquit Lamech, ultio dabitur de Cain; de Lamech vero septuagies septies (ibid.).” |
#### #### Hujus namque dicti meminisse, et huc respicere dignatus est ipse Dominus, qui fere nihil absque Scripturarum auctoritate loquebatur, dum Petro dicenti: ####
| #### “Domine, quoties peccabit in me frater meus et dimittam ei? usque septies? ita respondit: Non dico tibi, Petre, usque septies, sed usque septuagies septies (Matth. XVIII).” |
#### #### Divinus namque sensus in verbis istis latet, qui ex ratione numerorum facile colligi potest. Nam septenarius numerus, in quo est positum peccatum Cain, dicendo: ####
| #### “Septies ultio dabitur de Cain,” |
#### #### insolubilis est, neque enim partes habet mediam aut tertiam; aut alias praeter solas unitates. Numerus vero septuagesimus septimus praeter unitates habet etiam alias partes, in quas resolvatur, scilicet septenarium et undenarium; denique septies undecies, sive undecies septies, septuaginta septem sunt. Recte ergo et pulchre, sicut per septenarium, in quo numero, sicut jam diximus, signatum est peccatum Cain, insolubilis intelligitur ultio, quae de ipso data est, eo quod impoenitens fuerit, et per septuaginta septem, in quo numero positum est vulnus sive livor Lamech, dicendo de Lamech vero LXXVII, solubilis intelligitur ultio, id est, quam aliquando terminet, vel finiet remissio, et hoc esse quod Dominus Petro dixit: ####
| #### “Non dico tibi septies, sed usque septuagies septies,” |
#### #### id est, non cuiquam impoenitenti, sed omni poenitentiam agenti dimittes. Prophetiam quoque aevi illius hominibus non omnino defuisse, vel illud pro exemplo sive testimonio sit, quod in canonica legimus Epistola Judae apostoli: ####
| #### “Prophetavit autem de his septimus ab Adam Henoch dicens: Ecce venit Dominus cum sanctis millibus suis facere judicium contra omnes inique agentes (Jud. XIV),” |
#### #### etc. Quae prophetia et si de notis non habet exemplum litteris ante illam Epistolam apostoli, non tamen leviter potest contemni, quod Apostolus Christi, prophetatum fuisse scripsit, et per Spiritum sanctum scire potuit. ####  |