| #### CAPUT 13 |

| #### ####
| #### “Haec cum dixisset, conversa est retrorsum, et vidit Jesum stantem, et non sciebat quia Jesus est. Dicit ei: Mulier, quid ploras? quem quaeris?” |
#### #### Mirum quod mulieri visione angelica praeoccupata vacarit converti retrorsum, nisi quia et in hoc mysterium est, dum non conversa est retrorsum, ita ut unde et qua venerat rediret, sed ita ut Jesum stantem videret et paulatim agnosceret. Sic denique Gentilitas Salvatore cognito retrorsum conversa, id est, praeteritas iniquitates confessa est, et sic eas poenitendo respiciens in eum, cui dorsum verterat, suam convertit faciem. Verum quia non satis est, sordes idololatriae relinquere quaerentibus cultum vel notitiam unius veri Dei, nisi summum fidei teneant, id est, certitudinem resurrectionis, et nec dum Jesum bene novit, quisquis de resurrectione mortuorum dubitaverit, recte Maria, quae Dominum resurrexisse non credebat; recte, inquam, et videbat et non agnoscebat eum, quem et amor sibi ostendebat, et dubietas abscondebat. Nam sequitur: ####  |