| #### CAPUT XVII. Quid sit spiritu oris Domini aliquid fieri. |

| #### #### Eadem quidem facilitate omnia bona quoque fecit, et facit omnipotens Verbum, et ipsam faciet resurrectionem mortuorum, sed in hujusmodi dictionem flandi, vel exsufflandi sanctus Scripturae Spiritus proferre non consuevit. Contra superbiam solet taliter edicere, ut illic: ####
| #### “Flavit spiritus tuus, et operuit eos mare (Exod. XV).” |
#### #### Quod si quis objiciat, et illud scriptum esse: ####
| #### “Flavit spiritus ejus, et fluent aquae (Psal. CXLVII).” |
#### #### Cito respondetur non esse hoc dictum de spiritu irae, sed de Spiritu gratiae. Et quamvis facile sit Deo peccatoris cor compungere, non tam propter facilitatem ejusmodi dictum esse: ####
| #### “Flavit spiritus ejus,” |
#### #### quam propter insinuandam divini ignis dulcedinem, quod cum frigidum cor aspirando tetigerit, ita temperat et emollit, sicut glaciem calidus auster solvit. Praemiserat enim: ####
| #### “Ante faciem frigoris ejus quis sustinebit?” |
#### #### Statimque subjunxit: ####
| #### “Emittet verbum suum, et liquefaciet ea; flabit spiritus ejus et fluent aquae (Psal. CXLVII).” |
#### ####  |