| #### CAPUT 11 |

| #### #### CHRIST. A Deo nihil non videtur, sed omnia nuda et aperta sunt oculis ejus (Hebr. IV). Melius ergo et rationabilius, quoniam in semine venturo erat fides, in ea parte corporis, per quam semen naturaliter traducitur, signum fidei positum est. Sic Noe, qui similiter per fidem justificatus est, credidit enim Deo dicenti: Ecce ego adducam aquas diluvii (Gen. VI), etc. cum caeteri fere omnes permanerent increduli; propter quod et Scriptura de illo dicit, quia justus atque perfectus cum Deo ambulavit (ibid.). Sic, inquam, congruum signum accepit secundum rationem fidei suae. Nam quia dicenti Deo: Ecce ego adducam aquas diluvii super terram. Itemque. Ego pluam super terram quadraginta diebus, et quadraginta noctibus (Gen. VII), indubitanter credidit, et fecit arcam sicut Dominus mandaverat et signum accepit non ubicunque, sed in nubibus coeli, unde descendit pluvia, sicut ipse credidit. Nam ecce, inquit Deus, ego statuam pactum meum vobiscum, et hoc signum foederis inter me et vos: Arcum meum ponam in nubibus coeli (Gen. IX). #### JUD. Quid necesse erat foederis signum, ut dicis, circumcisionem dari? ####  |