| #### CAPUT XVI. De cupiditate Balaam, et quod ipse fuerit qui in libro Job Heliu dicitur. |

| #### #### (CAP. XXII.) ####
| #### “Profectique castrametati sunt in campestribus Moab, ubi trans Jordanem Hierico sita est. Videns autem Balac filius Sepphor omnia quae fecerat Israel Amorrhaeo, et quod pertimuissent eum Moabitae, et impetum ejus ferre non possent, dixit ad majores natu Madian: Ita delebit hic populus omnes qui in finibus nostris commorantur, quomodo solet bos herbas usque ad radices carpere. Ipse erat eo tempore rex in Moab. Misit ergo nuntios ad Balaam filium Beor hariolum, qui habitabat super flumen terrae filiorum Ammon,” |
#### #### etc. Hunc Balaam divinum sive hariolum Hebraei tradunt eum fuisse qui in libro Job dicitur Heliu, primo virum sanctum, et prophetam Dei, postea per inobedientiam et desiderium munerum, dum Israel maledicere cupit, divini sive harioli vocabulo nuncupatum. Denique quod inobediens Deo fuerit, quod munera desideraverit, quod Israel maledicere cupierit, ratio manifesta convincit. Vocatus a rege Moab dicente: ####
| #### “Ecce egressus est populus ex Aegypto sedens contra me. Veni igitur et maledic populo huic, quia fortior me est,” |
#### #### etc., ille nuntiis habentibus divinationis pretium in manibus: ####
| #### “Manete hic, inquit, nocte, et respondebo quidquid mihi dixerit Dominus.” |
#### #### Non dixit: Absit hoc a me! non maledicam populo huic, pecunia tecum sit in perditione; sed explorat improbus Dei secreta semel et iterum, si forte permitteret Dei patientia, quod ut faceret suadebat ardens cupiditas. Adeo munerum cupidus vel maledicendi fuit ut, dimissus sub conditione a Deo dicente: ####
| #### “Si vocare te venerunt homines isti, surge et vade cum eis, ita duntaxat, ut quod tibi praecepero, facias, surrexit protinus mane,” |
#### #### id est cum festinatione, contempta conditione, ad modum videlicet servorum nequam, ad oculum servientium, qui, dum missi vel dimissi fuerint ad licita, praesumunt perpetrare et illicita. Idcirco ####
| #### “stetit angelus Domini contra illum evaginato gladio,” |
#### #### ut animadverteret ex poena praesenti quam durum sit abuti permisso, vel dissimulare imperium Domini. ####  |