| #### CAPUT 8 |

| #### #### CHRIST. Vituli non in Juda colebantur, non in Jerusalem vitulis illis, sed in Samaria, id est in decem tribubus sacrificabatur. Ista autem prophetica lectio sic intitulatur. Visio Isaiae prophetae filii Amos, quam vidit super Judam et Jerusalem (ibid). Ergo non propter vitulos illos de praesenti loquebatur super Samariam, sed propter sanguinem justum de futuro prophetabat super Judaeos et Jerusalem; quippe qui cum dixisset ea quae jam praelibata sunt usque ad id, et cum multiplicaveritis orationem, non exaudiam, statim causam istam subjungit: Manus enim vestrae sanguine plenae sunt (ibid.). Ante sanguinem Christi, nolebat, licet permitteret ea, neque postulabat sicut et in psalmo scriptum est: Holocaustum et pro peccato non postulasti (Psal. XXXIX). Extunc autem non solum non vult aut non postulat, verum etiam odivit, inquit, anima mea, facta sunt mihi molesta (ibid.). Quod nunquam voluerit, aut quaesierit, sive postulaverit, magnum adhuc et evidens in Jeremia testimonium hoc est: Haec dicit Dominus exercituum, Deus Israel: Holocaustomata vestra ad dite victimis vestris et comedite carnes, quia non sum cum patribus vestris locutus, et non praecepi eis in die, qua eduxi eos de terra Aegypti de verbo holocaustomatum et victimarum, sed hoc verbum praecepi eis dicens. Audite vocem meam; et ero vobis Deus et vos eritis mihi populus; et ambulate in omni via, quam mandavi, ut bene sit vobis (Jer. VII) #### JUD. Quam facis distantiam inter verbum holocaustomatum, et victimarum, et vocem sive verbum quod nobis Deus praecepit, aut certe viam quam mandavit ut ambularemus in ea, ut bene esset nobis? ####  |