| #### CAPUT 26 |

| #### ####
| #### “Scio opera tua.” |
#### #### Quae vel qualia ejus opera sciat mox docturus est, et nondum dicit, properanti alacritate prius ostendens de praemio aliquid. Ait enim: ####
| #### “Ecce dedi ostium apertum coram te.” |
#### #### Hoc enim est praemium dilectionis fraternae, ostium coram se apertum habere, clavi David reserante, Spiritu sancto revelante. Mox opera illa subjungit cum dicit: ####
| #### “Quia modicam habes virtutem, et servasti verbum meum, et non negasti nomen meum.” |
#### #### Modicam, inquit, habes virtutem, et ipsam libenter expendis ad aliorum utilitatem. Nam hoc est veraciter habere, sicut econtrario non expendere, est non habere. Juxta quam proprietatem Dominus, id quod jam supra posuimus, in Evangelio dicit: ####
| #### “Dico autem vobis, quia omni habenti dabitur, ab eo autem qui non habet, et quod habet auferetur (Luc. XIX).” |
#### #### Habes ergo, id est, habitam virtutem non abscondis, imo erogas, et talentum a me tibi creditum ad usuram effundis, sed et adhuc modica virtus est, debet augeri ut sim verus, quia dixi ####
| #### “omni habenti dabitur.” |
#### #### Vere enim habes et servasti verbum meum, id est, praeceptum meum. ####
| #### “Nam hoc est praeceptum meum, ut diligatis invicem (Joan. XV).” |
#### #### Et hoc faciens non negasti verbum meum, quod negasses utique, si dilectioni contraria fecisses, quemadmodum et illi de quibus scriptum est: ####
| #### “Confitentur se nosse Deum, factis autem negant (Tit. I).” |
#### #### Idcirco dedi ostium apertum coram te, et secretis meis velut amicum admisi te, ut scias et intelligas mysteria, quae hi non merentur scire, qui non praeparati sunt ut tu in ista dilectione. ####  |