| #### CAPUT XXII. Populo Israel non solum commissa, verum etiam scripta fuisse eloquia Dei, idque digito ipsius. |

| #### #### Quis denique alius, nisi ipse Deus signorum hujusmodi, scilicet litterarum auctor vel inventor existimabitur? Sic namque Moyses ipse testatur: ####
| #### “Daboque tibi, ait Dominus, duas tabulas lapideas, legemque ac mandata quae scripsi (Exod. XXIV).” |
#### #### Legem cum dicit, subjungendo ac mandata, non utique caeremoniarum, sed legem decem praeceptorum vult intelligi, et rursus scriptum est: ####
| #### “Et reversus est Moyses de monte, portans duas tabulas testimonii in manu scriptas utraque parte, et factas opere Dei (Exod. XXXII).” |
#### #### Scriptura quoque Dei sculpta erat in tabulis et in Deuteronomio digestis rursus decem mandatis: ####
| #### “Haec, inquit, verba locutus est Dominus, et scripsit ea in duabus tabulis lapideis, quas tradidit mihi (Deut. V).” |
#### #### Item, de tabulis secundis, quas fecit, prioribus fractis: ####
| #### “Cumque dolassem, inquit, duas tabulas lapideas instar priorum, ascendi in montem habens eas in manibus, scripsitque in tabulis, juxta id quod prius scripserat, verba decem (Deut. X).” |
#### #### Item in Exodo: ####
| #### “Dedit quoque Moysi completis hujuscemodi sermonibus in monte duas tabulas testimonii lapideas, scriptas digito Dei (Exod. XXXI),” |
#### #### ac deinceps: ####
| #### “Praecide, ait, tibi duas tabulas lapideas instar priorum, et scribam super eas verba, quae habuerunt tabulae quas fregisti (Exod. XXXIV).” |
#### #### Quorsum ita tot testimonia? Videlicet ut liquido constet, quod qui hujusmodi rationem et vocem sive linguam ad loquendum dedit, idem ipse Deus litteras, id est ipsas elementorum figuras primus per semetipsum conscripsit, et ei qui primus ex omnibus hominibus scribere meruit, scilicet Moysi scriptas tradidit. Nec dum quippe vel ipse Moyses quidquam scripserat, quando dixit ei: ####
| #### “Ascende ad me in montem, et esto ibi, daboque tibi duas tabulas lapideas, et legem ac mandata quae scripsi (Exod. XXIV).” |
#### #### Equidem Graecis Cadmus, quo tempore dux Othoniel filiis Israel praeerat, et Latinas litteras tradidit Carmentis, quo tempore populum Israel judicabat Jair. Sed hoc fieri potuit humana industria per imitationem Scripturae prioris et divini operis, ut jam non esset impossibile fieri in alia lingua, quod homini per semetipsum Deus ostenderat in una, scilicet Hebraica. ####  |