| #### CAPUT IV. Quid sit ordo coeli, sive ordo coelorum, et de versu psalmi:
| #### “Verbo Domini coeli firmati sunt, et spiritu oris ejus omnis virtus eorum.” |
####  |

| #### #### Ordo coeli sive ordo coelorum illud est firmamentum eorum, de quo Psalmista: ####
| #### “Verbo, inquit, Domini coeli firmati sunt, et spiritu oris ejus omnis virtus eorum (Psal. XXXII).” |
#### #### Qui sunt enim illi coeli, nisi omnes sancti in quibus Deus habitat? quamobrem, et dicuntur et sunt coeli, quia Deus habitat in illis. Angustior vero sensus est solos intelligere apostolos Christi, quos incarnatum Verbum sua praesentia firmavit, et Spiritum sanctum ad perfectionem confirmationis misit eis de coelo sedens ad dexteram Patris Ante coelos istos valde paucos, quamplures et nobis innumerabiles erant coeli, id est sancti. Et levabat oculos suos David illuc, dicens: ####
| #### “Ad te levavi oculos meos, qui habitas in coelis (Psal. CXXII).” |
#### #### Maxime ergo praesenti loco dum dicitur: ####
| #### “Verbo Domini coeli firmati sunt, et spiritu oris ejus omnis virtus eorum,” |
#### #### sanctos angelos intelligimus, praesertim quia sicut illic, ubi scriptum est: ####
| #### “Dixit Deus: Fiat lux; et facta est lux.” |
#### #### Deinde sequitur: ####
| #### “Dixit Deus: Fiat firmamentum in medio aquarum, et dividat aquas ac aquis.” |
#### #### Et subinde: ####
| #### “Dixit Deus: Congregentur aquae quae sub firmamento sunt in locum unum, et appareat arida (Gen. I),” |
#### #### ita et hic continuo post praescriptum versiculum subsequitur: ####
| #### “Congregans sicut in utre aquas maris, ponens in thesauris abyssos. Timeat Dominum omnis terra, ab eo autem commoveantur omnes inhabitantes orbem. Quoniam ipse dixit, et facta sunt, ipse mandavit, et creata sunt (Psal. XXXII).” |
#### #### In quibus nimirum dictis et si pulchra subest allegoria, nihilominus tamen veridica magnificae historiae manet et non evacuatur littera. Igitur ####
| #### “Verbo Domini coeli firmati sunt, et spiritu oris ejus omnis virtus eorum,” |
#### #### id est, sancti angeli habitantem in semetipsis habentes beatam Trinitatem, unum Deum Patrem, et Filium, et Spiritum sanctum, firmiter in ordine suo consistunt. Nam Dominus ipse est Pater, Verbum Domini ipse est Filius, Spiritus oris ejus, ipse est Spiritus sanctus, unum et unicum sanctorum angelorum et electorum hominum firmamentum, ut jam in aeternum non moveatur pes alicujus eorum, et qui jam ordinati, adhuc illuc ordinandi sunt. ####  |