| #### CAP. V. |

| #### #### D. O vere sanctissimum hominem, qui ipsius divinitatis secreta penetravit, dum in spiritu Jacob non aliam hanc scalam vidisse testatur, nisi quam ipse in Regula sua erexisse monstratur, Quid est autem quod haec scala a Christo in monte octo graduum, id est octo beatitudinum, esse docetur, in Regula autem a beatissimo Benedicto duodecim graduum esse perhibetur, vel cur hic duodecim, ibi autem octo graduum esse dicitur, vel quomodo idem esse duodecim, quod esse octo graduum intelligitur? #### M. Primo duodecim erant apostoli, quibus a Domino in monte contexitur scala evangelica. Unde ut se beatus Benedictus, non aliam quam duodecim apostolorum vitam indicaret instituere, voluit scalam evangelicam in sua Regula duodecim gradibus distinguere; qui duodecim gradus sine dubio iidem intelliguntur, qui ibi octo esse dicuntur. ####  |