| #### CAPUT XIV Quomodo intelligendum sit: ####
| #### “Frequentate dies scenopegiae mensis Casleu.” |
####  |

| #### #### Amplius autem huc spectat id quod sequitur: ####
| #### “Et nunc frequentate dies scenopegiae mensis Casleu (II Mach. I).” |
#### #### Scenopegia festivitas tabernaculorum erat, et haec celebrabatur ab illo populo mense septimo, qui apud illos Theseri, apud nos October dicitur. Considerandum ergo, quomodo dicant: ####
| #### “Frequentate dies scenopegiae,” |
#### #### subjungentes ####
| #### “mensis Casleu,” |
#### #### qui apud illos est mensis monus, videlicet ab Aprili, apud Romanos autem December dicitur, eo quod a Martio sit decimus. Aliam sine dubio scenopegiam illis inducunt praeter illam quam, ex quo lex data est, celebrare confueverat, ut videlicet, dum ipsi in mense Casleu Encaenia faciunt in Hierosolymis, id est solemnia dedicationis vel purificationis templi. Celebrent etiam illi per Aegyptum purificationem eamdem, non sicut Encaenia, quae ad templum utique illorum non pertinent, sed sicut scenopegiam. Ponamus jam hujus rei de Scriptura ipsa documentum. ####
| #### “Qua die autem, inquit, templum ab alienigenis pollutum fuerat, contigit eadem die purificationem fieri vicesimo et quinto mensis Casleu. Et cum laetitia diebus octo egerunt in modum tabernaculorum, recordantes quod ante modicum temporis diem solemnem tabernaculorum in montibus et speluncis more bestiarum egerant. Propter quod thyrsos et ramos virides et palmas praeferebant ei, qui prosperavit mundare locum suum. Et decreverunt communi praecepto et decreto universae genti Judaeorum, omnibus annis agere dies istos (II Mach. X).” |
#### #### Manifeste dicit, quia diebus octo egerunt in modum tabernaculorum, causamque reddit cur non in modum priscae dedicationis, quam fecit Salomon, sed in modum egerint tabernaculorum, quae festivitas agebatur, ut jam dictum est, mense septimo propter aliam rationem. Quae illa causa est? Recordantes, ait, quod ante temporis diem solemnem tabernaculorum in montibus et speluncis more bestiarum egerint. Claret igitur quid dicant: ####
| #### “Et nunc frequentate dies scenopegiae mensis Casleu.” |
#### #### Idem enim est ac si dicant: In modum scenopegiae, id est festivitatis tabernaculorum, quae ex causa antiqua mense septimo celebrabantur, celebrate mense nono istam quoque festivitatem purificationis templi, quae inde purificatio dicitur, quia contaminatum fuerat templum ab alienigenis. ####
| #### “Machabaeus autem et qui cum illo erant, Domino se protegente, templum quidem et civitatem recepit, aras autem quas alienigenae per plateas exstruxerant, itemque delubra demolitus est, et purgato templo, aliud altare fecerunt, et obtulerunt sacrificia, et incensum, et lucernas, et panes propositionis posuerunt (II Mach. X).” |
#### ####  |