| #### CAPUT 2 |

| #### #### CHRIST. Interrogabo te unum sermonem, quem si dixeris mihi, dicam tibi quorsum illa omnia, propter quid lex data fuerit; Abraham, pater nostrae fidei quam ob causam ingressus est ad ancillam Sarae Aegyptiam Agar, post annos decem quam habitare coeperat in terra Chanaan, postquam pepigerat Dominus cum eo foedus, postquam Scriptura dixerat: Credidit Abraham Deo, et reputatum est ei ad justitiam? (Gen. XV). #### JUD. Quia Sarai Uxor Abraham non genuerat liberos, ait Scriptura, sed habens ancillam Aegyptiam, nomine Agar, dixit marito suo: Ecce conclusit me Dominus, ne parerem; ingredere ad ancillam meam si forte ex illa suscipiam filios (Gen. XVI). Acquievit ille deprecanti, et ingressus ad ancillam genuit ex ea Ismahel (ibid). ####  |