| #### CAPUT 7 |

| #### ####
| #### “Amen, amen dico vobis, non est servus major domino suo, neque apostolus major eo qui misit illum. Si haec scitis, beati eritis, si feceritis ea.” |
#### #### Explicari verbis nequit, quanti sit ponderis quod rem omnibus notam tanta severitate astruit dicendo: ####
| #### “Amen, amen dico vobis,” |
#### #### cujus sermo etiam absque juramento prolatus coelo et terra stabilior est, sicut ipse quodam loco: ####
| #### “Coelum, inquit, et terra transibunt, verba autem mea non transibunt (Matth. XXIV).” |
#### #### Cui enim dubium est servum domino suo non esse majorem, neque apostolum eo qui misit illum? Vocabant autem tunc jam apostoli Magistrum et Dominum, et bene dicitis, inquit, sum etenim. Igitur si scitis, imo quia haec scitis, nec enim nescire potestis, servum Domino suo non esse majorem, vel apostolum eo qui misit illum: ####
| #### “Beati estis si feceritis ea,” |
#### #### id est, contenti fueritis sic esse quomodo ego sum, quem Magistrum vocatis et Dominum. Beati, inquam, eritis ita faciendo quomodo ego feci vobis, quia videlicet in hac humilitate seminati, velut pauca admodum grana frumenti, multum vos quoque fructum afferetis, et replebitis faciem orbis semine; dura quidem, sed transitoria mortificati tribulatione. Et in quantas animas vestrae dilectionis humilitas sese dilataverit, pro tantis cumulus crescet vestrae beatitudinis. Ergo beati eritis mox ut hoc tempus miseriae pertransierit. ####  |