| #### CAPUT 14 |

| #### #### CHRIST. Primum hoc dico tibi, quia illud super quo mihi calumniaris, simulacrum non est de simulacris gentium; neque enim gentes, quandiu gentes, id est gentiles sunt vel fuerunt, tale simulacrum adorant, sive adoraverunt. Et mihi manifesta horum distantia est, quia simulacra gentium cuncta mendacia sunt; istud autem simulacrum non mendacii, sed summae veritatis est signum. Qui ergo simulacra gentium facit et adorat, mendacium facit, et mendacium adorat. #### JUD. Absque ulla distantia, absque aliqua exceptione dixit Deus qui non mutatur: Non facies tibi sculptile, neque omnem similitudinem, quae est in coelo desuper, et quae in terra deorsum, nec eorum quae sunt in aquis sub terra (Exod. XX). ####  |