| #### CAPUT XXI. De quarto vae illorum qui dixerunt: |

| #### ####
| #### “Festinet, cito veniat tempus,” |
#### #### etc., videlicet quando dicebant: ####
| #### “Si rex Israel est, descendat nunc de cruce.” |
#### #### Qui dicitis: Festinet, cito veniat opus ejus, ut videamus, et appropiet, ut veniat consilium sancti Israel, et sciemus illud. Qui, inquit, dicitis: Festinet, vobis vae. Quid enim? Nunquid non multum festinavit, et cito venit opus sancti Israel? Nonne cito resurrexit post tres dies? Nunquid non scitis illud? Nunquid non vobis annuntiaverunt custodes monumenti, qui, facto terraemotu magno exterriti, et prae timore angeli de coelo descendentis, facti sunt velut mortui? (Matth. XXVIII.) Quid amplius festinare voluistis, dicendo: Si rex Israel est, descendat nunc de cruce, et credemus ei? (Matth. XXVII). Quid tam cito venire voluistis, opus ejus dicendo: Confidit in Deo, liberet nunc eum, si vult (Ibid.). Imo quam nequissima festinatio fuit, quod contumelia et tormento eum interrogare voluistis si esset Filius Dei. Vae ergo vobis! ####  |