| #### CAPUT XX. Eumdem esse draconem, et Behemoth, eumque a solo Verbo vinci ut multiplicet preces et mollia loquatur. |

| #### #### Patrata hac victoria, et victrici veritate Verbi Dei, super illud primum caput draconis completa, sub eisdem temporibus idem Dominus dicebat ad beatum Job de eodem dracone quem Behemoth nuncupabat, qui in illo Pharaone victus est, per quem verbum promissionis ejus impugnaverat: ####
| #### “Nunquid multiplicabit ad te preces, aut loquetur tibi mollia? (Job XL).” |
#### #### Item: ####
| #### “Qui fecit eum, applicabit gladium ejus (ibid.).” |
#### #### Nimirum decebat eum ut jam sic loqueretur, quia jam fecerat in illud primum, et facturus erat in caetera capita ut unumquodque sibi mollia loqueretur. Nempe is qui corde indurato dura locutus fuerat, dicendo: ####
| #### “Quis est Dominus, ut audiam vocem ejus? Nescio Dominum, et Israel non dimittam (Exod. V),” |
#### #### et his similia: tandem humiliatus sicut vulneratus, idem superbus postquam semel et iterum false dixit: ####
| #### “Peccavi etiam nunc, orate Dominum: peccavi, sed dimitte etiam hac vice peccatum mihi, ut jam non valens ultra fallere: Surgite, egredimini, inquit, et abeuntes benedicite mihi (Exod. X, XII).” |
#### #### In mari quoque positus fracta duritia mollissime dixit: ####
| #### “Fugiamus Israelem, Dominus enim pugnat pro eis contra nos (Exod. XIV).” |
#### #### Similiter de caeteris capitibus draconis, id est de regnis, quae pugnaverunt, vel per quae draco ipse pugnavit contra Verbum Dei. Jam hic breviter dicendum est quia singula suis temporibus et locis, post multam superbiam atque duritiam multiplicaverunt preces et locuti sunt mollia. Nam et Babylonici regni caput Nabuchodonosor, postquam ex hominibus abjectus est, et fenum ut bos comedit: ####
| #### “Levavi, inquit, oculos meos ad coelum, et Altissimum benedixi (Dan. IV),” |
#### #### etc. Sic et Aman caput superbiae regni Persici, cum universum genus Judaeorum sese jam delere putaret, tandem multiplicavit preces et mollia locutus est intantum, ut corrueret super lectulum pro anima sua rogans reginam Esther (Esther VII). Similiter de caeteris experimenta reperientur in suis locis, quam veraciter de agitatore illorum dracone diabolo dictum sit: ####
| #### “Nunquid multiplicabit ad te preces, et loquetur tibi mollia?” |
#### #### simulque illud: ####
| #### “Qui fecit cum, applicabit gladium ejus, ut videlicet frustretur conatus gladii ejus (Job XL),” |
#### #### quemadmodum hujus primi, qui cum dixisset: ####
| #### “Evaginabo gladium meum, interficiet eos manus mea (Deut. XXXII),” |
#### #### suffocantibus aquis praepeditus est, ut gladium suum explicare non posset de vagina sua. ####  |