| #### Psalmus 76. |

| #### Inter ejusdem judicii metum spemque salutis saepe dictus certator positus, psalmo sequenti, id est LXXVI, dicit: ####
| #### “Voce mea ad Dominum clamavi, voce mea ad Deum, et intendit mihi. In die tribulationis meae Deum exquisivi manibus meis.” |
#### #### Ac deinceps: ####
| #### “Et exercitatus sum, et defecit spiritus meus” |
#### #### in ipso exercitio. ####
| #### “Anticipaverunt vigilias oculi mei,” |
#### #### id est plus omnibus laboravi; et tunc defeci. Unde, ####
| #### “et turbatus sum,” |
#### #### videlicet dolendo pro ipso defectu. ####
| #### “Non sum locutus.” |
#### #### Non sum indignatus contra Deum, deficiente vel tardante laboris mei fructu. Et dixi: ####
| #### “Nunquid in aeternum projiciet Deus, aut non apponet ut complacitior sit adhuc?” |
#### #### Haec, etc., dicendo, nimirum inter metum spemque laborat; et nunc quidem metu deficit, nunc autem defectum ipsum bona spe consolatus. Habet autem hic psalmus in titulo ####
| #### “Pro Idithum,” |
#### #### quod interpretatur transiliens, videlicet pro bona voluntate et recta intentione, quia omnibus postpositis, solum Deum appetit: ####
| #### “Renuit, inquiens, consolari anima mea, memor fui Dei, et delectatus sum.” |
####  |