| #### CAPUT XIX. Haec omnia Abrahae a Deo praedicta fuisse, et quod filii Israel Aegyptios juste spoliarint. |

| #### #### Nonne hoc est justum et verum verbum quod dictum fuerat ad Abraham patrem ipsorum: ####
| #### “Scito, ait, praenoscens quod peregrinum futurum sit semen tuum in terra non sua, et subjicient eos servienti, et affligent annis quadringentis;” |
#### #### statimque subjunxit: ####
| #### “Verumtamen gentem cui servituri sunt, ego judicabo, et post haec egredientur cum magna substantia (Gen. XV).” |
#### #### Perpulchrum et exspectatione dignum est, quod iste omnipotens sermo taliter exsiliens de coelo a regalibus sedibus, ut supra memoratum est (Sap. XVIII), gladius acutus, et durus debellator, non solum illic, verum etiam in omnibus quaecunque debellat aut percutit, judicio pugnat, judicio vincit, nullumque omnino absque judicio percutit, quia summus est judex, imo quia judicium est, quia veritas judicii est. Unde non nova assertione, sed antiqua veritate in Apocalypsi de eo dictum est: Qui sedebat super equum album, scilicet de hoc ipso Verbo habente corpus immaculatum, quia vocabatur Fidelis et Verax, et justitia judicat et pugnat (Apoc. XVI). Quod si judicium vel justitia judicii quaeritur, de hoc quoque quod justi tulerunt spolia impiorum, quod cum substantia magna egressi sunt, spoliaveruntque Aegyptum, jubente ipso, ####
| #### “ut postularet vir ab amico suo, et muliera vicina sua vasa aurea et argentea (Exod. XII).” |
#### #### Si, inquam, de hoc ratio quaeritur, qua cum judicio factum esse probetur, sententia in promptu est justa et nota: ####
| #### “Quia dignus est operarius mercede sua (Luc. X).” |
#### #### Operarios autem Aegyptiorum filios Israel fuisse, quis nesciat? Praeposuerat namque illis Pharao magistros operum ut affligerent eos oneribus, aedificaveruntque illi urbes tabernaculorum Phiton et Ramesses (Exod. I). Qualem pro illis operibus, vel inter illa opera tanti operarii mercedem receperunt? nullam utique mercedem bonam, sed econtrario, poenam amaram, sicut scriptum est: ####
| #### “Oderantque filios Israel Aegyptii, et affligebant eos illudentes eis, atque ad amaritudinem perducebant vitam eorum operibus duris, luti et lateris, omnique famulatu quo in terrae operibus premebantur (Exod. I).” |
#### #### Mercedem igitur, quam illi injusti injuste detinuerunt, isti juste tulerunt, et tollendo spolia Aegyptiorum, injustitiae argui non possunt, Verbo ipso (quod Deus est fidelis et verax, qui, ut jam dictum est, justitia judicat et pugnat contra gentem illam, cui servi erant) judicante cum justitia, ut egrederentur cum magna substantia. ####  |