| #### VERS. 8. |

| #### ####
| #### “Seram et alius comedat.” |
#### #### Superius dixerat: ####
| #### “Pepigi foedus cum oculis meis,” |
#### #### et caetera videlicet sciens, quod plerumque prava cogitatio per oculos veniat ad mentem, nunc ait: ####
| #### “Si secutum est oculos meos cor meum,” |
#### #### scilicet, perpendens quod nonnunquam prius in mente oritur, et obortum oculi perverse famulantur. Ac si aperte dicat: Nec passim videre volui quae concupiscerem. Si, inquit, haec vel haec feci, ####
| #### “seram, et alius comedat,” |
#### #### id est quidquid loquor, mihi non prosit, sed alius bono opere saturetur et progenies mea eradicetur, id est sequaces mei terram viventium, in qua electi omnes quasi plantantur, quia stabiliter permansuri sunt, non ingrediantur. Doctoris enim progenies eradicatur, quando is qui verbo ejus nascitur per exemplum necatur. Quod apud Salomonem pulchre figuratum est, quando mulier filium, quem vigilans lactare consueverat, dormiens interemit. Sed tamen veram matrem infantis vivi sapientis gladius invenit (III Reg. III), quia videlicet, cujus fructus vivat vel intereat, in extremo examine districti judicis ira demonstrat. ####
| #### “Eradicetur,” |
#### #### inquam, ####
| #### “progenies mea,” |
#### #### si supradicta feci, vel post dicenda. ####  |