| #### CAPUT XII. Quomodo per quatuor partes euntes eant, quomodo vel quibus aspectus sit horribilis, et quomodo totum corpus sit plenum oculis. |

| #### ####
| #### “Per quatuor partes earum euntes ibant, et non revertebantur cum ambularent. Statura quoque erat in rotis, et altitudo, et horribilis aspectus, et totum corpus plenum oculis in circuitu ipsarum quatuor.” |
#### #### Quomodo, inquam, fieri potuerit, vel possit, ut rotae corporales aut visibiles per quatuor partes euntes eant, et non revertantur cum ambulaverint, praesertim cum aspectus earum et opera sic sint, quasi si sit ####
| #### “rota in medio rotae,” |
#### #### videat qui potest. Caeterum quia visio est, intelligi potest quod simul omnes et eaedem in diversas quatuor partes abirent, et non reverterentur cum ambularent. In re quae significabatur, non dubium est quomodo factum sit aut fiat, quia videlicet sancta Scriptura saepe dictas habens quatuor facies, per quatuor facies suas eundo ivit, id est quadrifidum continens sensum incarnationis, passionis, resurrectionis, et ascensionis Christi Filii Dei, quatuor mundi partes occupavit. Quod ####
| #### “non revertebantur cum ambularent,” |
#### #### ita intelligendum, ut supra. Quomodo autem, vel quibus statura, et altitudo rotarum vel aspectus earum est, aut erat horribilis? Nimirum male videntibus, et invidentibus Judaeis est horribilis, eo quod animalia haec, juxta quae constiterunt rotae istae, non aspexerint et aspicere noluerint. Idcirco altitudo vel aspectus rotarum horribilis est illis, maxime quia totum corpus illarum plenum est oculis. Sic illis quondam cornutus, id est radiosus Moyses ex consortio sermonis Dei, fuit horribilis, cum eis potius dulcis esse debuisset atque venerabilis, et timebant prope accedere. Quod faciei splendidae radiis in Moyse, hoc tam multis oculis significatur in corpore rotarum in hac visione. Quidquid loquitur Moyses remoto velamine splendidum est, quidquid sanctae Scripturae rota continet, credentibus in Christum altum et luminosum est. Verum Judaeis Christum non recipientibus, et de illo Scripturas loqui non consentientibus, quidquid exinde illis ingeritur, quo magis altum, eo magis horribile, et quo magis luminosum, eo magis intolerabile. Fugiunt ut quondam Moysen fugerunt, et lippientibus oculis velamen perfidiae pertinaciter obstringunt. ####  |