| #### VERS. 14. |

| #### #### ####
| #### “Et vocavit,” |
#### #### inquit, ####
| #### “nomen unius Diem, et nomen secundae Cassiam, et nomen tertiae Cornustibii.” |
#### #### Nam quia et conditum genus humanum luce innocentiae claruit, et redemptum exercitio bonorum operum odorem suavitatis aspersit, et prima filia recte Dies, et secunda non incongrue Cassia nominatur: et quia tertio ordine, genus humanum etiam carnis resurrectione renovatum in illum concentum aeternae laudis assumitur, tertia filia Cornustibii vocatur. Qui enim lux vel dies fuimus conditi, et nunc sumus Cassia redempti, erimus quandoque Cornustibii in exsultatione aeternae laudis assumpti. Haec nomina, pro eo quod a virtutibus sumpta sunt, apte curavit interpres non ea sicut in Arabico sermone inventa sunt ponere; sed in Latinum eloquium versa apertius demonstrare. Cornustibii ex cornu et tibia composuit, et quo voluit genere licite produxit. ####  |