| #### CAPUT XI. Quid et quanao profecerint in populo, Helias, et Helisaeus prophetae. |

| #### #### Et quidem in omnibus istis non poenituit populum, et non recesserunt a peccatis suis, id est a vitulis, quos fecit Hieroboam usque dum abjecti sunt de terra sua, et dispersi sunt in omnem terram. Verumtamen Baal deletus est de Samaria et de Hierusalem, Nam etiam in Hierusalem profluxerat sacrilegium Jezabel, quia videlicet Athalia filia Jezabel et Achab, uxor fuit Joram, filii Josaphat regis Judae, de qua sic scriptum est in Paralipomenon: ####
| #### “Athalia enim impiissima, et filii ejus destruxerant domum Dei, et de universis, quae sanctificata fuerant templo Domini, ornaverant fanum Baal. (II Par. XXIV).” |
#### #### De utroque deletus est Baal, id est de Israel, et de Juda. De Israel per Heliam et Helisaeum, ut mirabilia praescripta operati sunt. De Juda vero per Heliam, illic quoque verbi Dei ministrum, sicut scriptum est: ####
| #### “Allatae autem sunt ei,” |
#### #### videlicet Joram filio Josaphat, ####
| #### “litterae ab Helia propheta, in quibus scriptum erat: Haec dicit Dominus Deus Israel, Deus David patris tui: Quoniam non ambulasti in viis Josaphat patris tui, sed incessisti per iter regnum Israel, et fornicare fecisti Judam, et habitatores Hierusalem. Ecce Dominus percutiet te plaga magna cum populo tuo, et filiis, et uxoribus tuis, universaque substantia tua; tu autem aegrotabis pessimo languore uteri, donec egrediantur vitalia tua paulatim per singulos dies (II Par. XXI).” |
#### #### Juxta verbum hoc factum est. Ille namque videlicet Joram, filius Josaphat, rex Juda, per duorum circulum annorum sic longa consumptus tabe ut egereret etiam viscera sua, languore pariter et vita caruit, et uxore ejus Athalia gladio interfecta, ingressus est Joiada pontifex, et omnis populus domum Baal, et destruxerunt eam, et altaria ac simulacra illius confregerunt. Mathan quoque sacerdotem Baal interfecerunt ante aras. Porro in Israel idem Helias, prophetas Baal quadringentos et quinquaginta viros una die interfecerat, et eos qui superfuerant omnes prophetas, universos servos, et cunctos sacerdotes Baal interfecit, et aedem ejus destruxit, statuamque combussit et comminuit Jehu, quem vice ejusdem Heliae in regem Helisaeus unxerat super Israel. Heliae namque Dominus jusserat, ut ungeret eumdem Jehu, et hoc ministerium Helisaeus implevit, super quo praeceperat Dominus Heliae: ####
| #### “Helisaeum autem filium Saphat, qui est de Abel in aula, unges prophetam pro te (III Reg. XIX).” |
#### #### Itaque Baal de Juda et de Israel deletus est, per fortissimum zelum Verbum [Verbi] Domini de ore Heliae flammantis qui videlicet Helias sicut de illo veraciter dictum est, ####
| #### “quasi ignis erat, et verbum ipsius quasi facula ardebat (Eccli. XLVIII).” |
#### ####  |