| #### CAPUT 27 |

| #### #### [CAP. XXI.] ####
| #### “Post haec manifestavit se iterum Jesus ad mare Tiberiadis; manifestavit autem sic: Erant simul Simon Petrus et Thomas, qui dicitur Dydimus et Nathanael, qui erat a Cana Galilaeae, et filii Zebedaei, et alii ex discipulis ejus duo.” |
#### #### Ecce et hoc tertium diligens ac dilectus evangelista conscribit testimonium, ut nihil desit: ####
| #### “Quia, sicut jam dictum est, in ore duorum vel trium testium, stabit omne verbum.” |
#### #### Nam ut scias, quia legitimo testium numero confirmare intendit auditorem Evangelii, in fide resurrectionis Jesu Christi Domini nostri, statim in fine hujus lectionis ita concludit: Hoc jam tertio manifestavit se Jesus discipulis suis, postquam resurrexit a mortuis. Praeclarus et auditu dignus est hujus miraculi sermo fidelis, quo cum testimonio capitis resurrectio declaratur, corporis quoque id est, totius Ecclesiae resurrectio praefiguratur. Venerabilis nihilominus et vera divini hujus evangelistae dispositio, qui talia de multis quae fecit Jesus in conspectu discipulorum suorum, ut supra dictum est, tria signa elegit, quae in superficie historica resurrectionem Domini contestando, simul etiam mox subsecuturam vocationem plenitudinis gentium, et futuram in fine saeculi salvationem reliquiarum Israel, et universalem omnium resurrectionem, mystice praedicaret. ####
| #### “Erant, inquit, Simon Petrus et Thomas, qui dicitur Didymus, et Nathanael, qui erat a Cana Galilaeae, et filii Zebedaei, et alii ex discipulis ejus duo.” |
#### #### Numerum discipulorum non solum idcirco evangelista posuit, quia tantus est, ut recte manifestatio dici possit, quod eis Dominus apparuit; verum etiam idcirco quia septenario numero recte sancta Ecclesia figuratur, utpote congregata vel ordinata sancto septiformi Spiritu. ####  |