| #### CAPUT 26 |

| #### #### Igitur, ut jam dictum est, in hujus litterae exterius lucente argentea pulchritudine, mysteriorum quoque fulgor aureus reconditus est, et est quaedam propositio ejus qui sine parabolis non loquebatur aut agebat, ut Matthaeus ait (cap. XIII), testimonium prophetae subjungens in ejus persona dicentis: ####
| #### “Aperiam in parabolis os meum, eructabo abscondita a constitutione mundi (Psal. LXXVII).” |
#### #### Itaque in persona Judaici populi Thomae dicitur: ####
| #### “Quia vidisti me, credidisti; beati qui non viderunt et crediderunt.” |
#### #### quia videlicet et illi beati quidem erunt qui credent, quia videbunt splendorem praeeuntem secundum ejus adventum, verum nobis Gentibus minus laudabiles erunt, quia postremi credent qui primi credere debuerunt, et de capite convertentur ad caudam. ####
| #### “Multa quidem et alia signa fecit Jesus in conspectu discipulorum suorum, quae non sunt scripta in libro hoc. Haec autem scripta sunt, ut credatis quia Jesus est Christus Filius Dei, et ut credentes vitam habeatis in nomine ejus.” |
#### #### Ac si diceret: De multis signis quae fecit Jesus in conspectu discipulorum suorum, postquam resurrexit a mortuis, haec duo scripta sunt in libro hoc, quoniam quidem in lege scriptum est: ####
| #### “Quia duorum hominum testimonium verum est (Deut. XVII, XIX)” |
#### #### ut per haec duo testimonia ####
| #### “credatis, quia Jesus est Christus Filius Dei,” |
#### #### quippe, qui cum ut homo mortuus fuisset, ut Deus resurrexit. Facta quippe pro testibus recte suscipi, Apostolus quoque docet, qui cum dixisset Corinthiis: ####
| #### “Ecce hoc tertio paratus sum venire ad vos,” |
#### #### statim subjunxit: ####
| #### “In ore duorum vel trium testium, stabit omne verbum (II Cor. XIII).” |
#### #### Sed forte contentiosus auditor duobus testibus contentus non est, tertium requirit. Sequitur ergo: ####  |