| #### CAPUT LXXXI. Quomodo omnium illorum qui prophetas et justos persecuti sunt crudelissimi ac perditissimi fuerint Judaei, qui Christum occiderunt, et quomodo propter hoc obscurati et dispersi sunt. |

| #### #### (THREN. CAP. IV.) Horum omnium qui prophetas et sanctos omnes persecuti sunt, et incolatus eorum quo in hoc mundo peregrinantur, dolorem continuum persequendo auxerunt; eorum, inquam, omnium crudelissimi atque perditissimi Judaei exstiterunt, qui peregrinantem in hoc mundo Dei Filium pauperem et dolentem persecuti sunt, et percussum a Patre obedientissimae charitatis vulnere, nequissima morte percusserunt, quemadmodum ipse per Prophetam justam querelam depromens: ####
| #### “Quoniam quem tu percussisti, inquit, persecuti sunt, et super dolorem vulnerum meorum addiderunt (Psal. LXVIII).” |
#### #### Damnationem illorum novissime hic lamentator per justitiam concesserat, dicens: ####
| #### “Redde eis vicem, Domine, juxta opera manuum suarum, dabis eis scutum cordis laborem tuum, persequeris in furore, et conteres eos sub coelis, Domine,” |
#### #### nunc jam per naturalem pietatis affectum deplorat, sic incipiens: ALEPH. ####
| #### “Quomodo obscuratum est aurum, mutatus est color optimus, dispersi sunt lapides sanctuarii in capite omnium platearum.” |
#### #### Dolentis pariter et admirantis est dicere, ####
| #### “quomodo obscuratum est aurum, quomodo mutatus est color optimus.” |
#### #### Aurum coloris optimi, Judaei erant, ex quibus salus est, unde Apostolus: ####
| #### “Secundum Evangelium quidem inimici propter vos, secundum electionem autem charissimi propter patres (Rom. XI).” |
#### #### Quomodo aurum hoc, mutato colore, obscuratum est? Quomodo caecitas contigit in illis? Quomodo obscurati sunt oculi eorum, ne videant? Adhuc autem cum fuissent ####
| #### “lapides sanctuarii,” |
#### #### et ex illis aedificari coepta fuisset domus Domini, quomodo ####
| #### “dispersi sunt in capite omnium platearum?” |
#### #### Perdiderunt quippe suum et locum et gentem, et projecti spiritualiter foras de sanctuario Domini, ita ut sint ####
| #### “dispersi in capite omnium platearum,” |
#### #### id est principes vagantium, vel terrena quaerentium, et cupidissimi omnium cupidorum, corporaliter quoque in omnes gentes dispersi sunt, et captivi in singulis civitatibus, parvas plateas ad habitandum sibi locaverunt. ####  |