| #### CAPUT 41 |

| #### ####
| #### “Paracletus autem Spiritus sanctus quem mittet Pater in nomine meo, ille vos docebit omnia et suggeret vobis omnia quaecunque dixero vobis.” |
#### #### Igitur hactenus dicendo vox exterius, utpote homo visibilis, ego plantationem novam plantavi atque rigavi; Spiritus autem sanctus qui Paracletus, id est, consolator dicitur et est, pro causa quam superius dixi, ille incrementum dabit, docendo vos omnia et suggerendo intrinsecus omnia quaecunque dixero vobis. Omnia, inquam, docebit vos quaecunque hactenus dixi, et omnia quaecunque dixero vobis, suggeret vobis, et scribet in tabulis carnalibus cordis vestri (II Cor. III). Ego enim qui hactenus locutus sum vobis visibilis homo voce elementari; ego, inquam, idem ipse, deinceps loquar vobis interna locutione jam dicti Spiritus sancti. Sic enim veniet, et sic mittetur in nomine meo, ut Paraeletus sit, id est exspectatam ab omnibus sanctis consolationem Israel afferat vobis et illis, inquam, qui me loquentem audistis et credidistis; et eis qui per verbum vestrum credituri sunt in me. Extunc incipiet illa manifestatio quam promisi dicens: ####
| #### “Qui autem diligit me, diligetur a Patre meo, et ego diligam eum, et ad eum veniemus, et mansionem apud eum faciemus,” |
#### #### quam nescientes dicitis: ####
| #### “Domine, ostende nobis Patrem, et sufficit nobis,” |
#### #### itemque, ####
| #### “Domine quid factum est, quia manifestaturus es teipsum nobis et non mundo.” |
#### #### Hoc interim deposcit necessarius ordo vestrae salutis, ut per mortem meam Deo reconciliamini. Dico ergo: ####  |