| #### CAPUT 5 |

| #### #### MONACHUS. Clericatus, non scientia litterarum non tonsura vel habitus tuus, sed altaris est officium. Et hoc idcirco tali censetur nomine, quia, cum in veteri lege tribubus Israel sorte divideret, Dominus terram in funiculo distributionis (Psal. LXXVII), tribus Levi, quae in sanctuario ministrare debebat, sortem non aliam quam ipsum Dominum, id est altare Domini, accepit, videlicet ut altario serviens, de altario viveret. Igitur clerici sunt quicunque altario serviunt, nec aliud clericatus significat quam altaris officium. #### CLERICUS. Accipio. #### MONACHUS. Itaque concedere oportet, quod non ob aliud clericus dicaris vel sis, nisi quia fungeris ordinibus altaris. #### CLERICUS. Concedo. #### MONACHUS. Ast ego quoque eisdem ordinibus fungor. Nempe et cum auctoritate Regulae meae functus sum sacerdotio. Et fortassis dum adhuc Evangelium fectitas tantum, ego jam missas celebro. #### CLERICUS. Negare nequeo. #### MONACHUS. Igitur et ego clericus sum. #### CLERICUS. Echo. Non (forte Ergo non) tu monachus es. ####  |