| #### VERS. 31, 32. |

| #### #### ####
| #### “Et adjecit Dominus, et locutus est ad Job: Nunquid qui contendit cum Deo tam facile conquiescit? Utique qui arguit Deum, debet respondere ei.” |
#### #### Hic subaudiendum est: Tu autem facile conquisisti, et non respondes mihi. Ac protinus inferendum: Non ergo sicut amici tui criminati sunt contentiose cum Deo disputasti, neque adversus me erecto collo cucurristi, quia quaecunque quasi arguendo Deum protulisti, non ex tumore superbiae, sed ex qualitate vitae tuae collegisti, scilicet sciens non esse in te vitium, quod tanto deberet flagello resecari. Contentiosus enim sapientiori non acquiescit. ####  |