| ### IN EXODUM LIBER TERTIUS. (Exod. cap. XV-XXIV) ###  |

| #### CAPUT PRIMUM. Quomodo, juxta Paulum, monemur ne, sicut multi filii Israel in nube et mari baptizati, sic nos in Christo baptizati, malis operibus baptismi gratiam perdamus. |

| #### #### Ignorare nos Apostolus non vult ea quae praedicta sunt, et quae sequuntur, in figura nostri facta esse, scripta esse autem ad correptionem nostram in quos fines saeculorum devenerunt (I Cor. X). Quomodo ad correptionem nostram? Videlicet ut non jam noscomprehendisse, vel hoc solum nobis sufficere arbitremur, quod in Christo baptizati sumus (Gal. III), et hac fiducia decepti, susceptam baptismi gratiam malis operibus iterum perdamus. Hanc enim inutilem nobis confidentiam rumpere nitens: ####
| #### “Nescitis, inquit, quod hi qui in stadio currunt, omnes quidem currunt, sed unus accipit bravium? Sic currite ut comprehendatis. (I Cor. IX.)” |
#### #### Ac deinceps: ####
| #### “Nolo enim vos ignorare, fratres, quoniam patres nostri omnes sub nube fuerunt, et omnes mare transierunt, et omnes in Moyse baptizati sunt in nube et in mari. Et omnes eamdem escam spiritualem manducaverunt, et omnes eumdem potum spiritualem biberunt. Bibebant autem de spirituali, consequente eos, petra. Petra autem erat Christus. Sed non in pluribus eorum beneplacitum est Deo. Nam prostrati sunt in deserto. Haec autem in figura facta sunt nostri (I Cor. X),” |
#### #### etc. Igitur concupiscentias, et idololatriam illorum, fornicationes quoque, tentationes, atque murmurationes illorum sic prosequamur, quatenus de prostratis eorum corporibus praedictae correctionis emolumentum capiamus et ante omnia de figuris rerum corporalium cum auctoritate ejusdem apostoli spiritualia mysteria Christi Filii Dei juxta propositum nostrum perscrutemur. Nam ####
| #### “haec omnia, inquit, in figura contingebant illis (ibid.).” |
#### ####  |