| #### CAPUT XXXII. Brevis narratio eorum quae in ultima, id est, quadragesima secunda mansione gesta sint. |

| #### #### Residens in ea populus, a divino Balaam, quem mercede conduxerat Balac filius Sepphor, Dei benedictione benedicitur, et maledictio vertitur in laudes. Audit vocem Domini ex profano ore resonantem: ####
| #### “Orietur stella ex Jacob, et consurget homo de Israel, et percutiet principes Moab, et vastabit cunctos filios Seth, et erit Edom haereditas ejus (Num. XXIV).” |
#### #### Fornicatur cum filiabus Madian, et Phinees filius Eleazari sacerdotis zelatus zelum Domini, Zambri et scortum Madianitidem pugione transfigit (Num. XXV). Unde et accepit praemium in aeternam memoriam alvum victimae. Numeratur rursum populus, numerantur et Levitae, ut interfectis pessimis, novus Dei populus censeatur (Num. XXVI). Interpellant quinque filii Salphaad, et ex judicio Domini haereditatem accipiunt, ut inter fratres suos nec femineus a possessione Domini sexus excludatur (Num. XXVII). Jesus Moysi in monte succedit (ibid.), et discit a lege, quae spiritualiter offerre debeat in Ecclesia, primum quid per singulos dies, quid in Sabbato, quid in Kalendis, quid in Pascha, quid in Pentecoste (Num. XXVIII), quid in neomenia primi mensis, quid in jejunio ejusdem mensis die decimo, quid in scenopegia, quando figuntur tabernacula, quinto decimo die supradicti mensis (Num. XXIX), uxorum et filiarum vota, absque auctoritate patrum et virorum cassa memorantur (Num. XXX), bellum contra Madianitas (Num. XXXI), et mors divini Balaam, et praedae divisio, et oblatio ex ea in tabernaculo Dei (ibid.). Primus Ruben et Gad, et dimidia tribus Manasses, circa Jordanem in eremo possessionem accipiunt (Num. XXXII). Plurima enim habebant jumenta, et necdum ad id venerant ut possent habitare cum templo. Docetur populus, ut in terra sancta idola destruat, et nullus de priori habitatore servetur (ibid.). Describitur olim per capita provincia, et duarum semis tribuum haereditas separatur. Numerantur tribuum principes, qui terram sanctam debeant introire (Num. XXXIV). Quadraginta duas urbes, cum suburbanis suis usque ad mille passus per circuitum Levitae accipiunt, tot numero, quot et istae sunt mansiones, et addunt fugitivorum sex alias urbes, tres juxta Jordanem, et tres trans Jordanem, ut sint simul quadraginta octo, qui fugitivorum suscipi, qui interfici debeant, et usque ad mortem pontificis maximi reservari (Num. XXXV, XXXVI). Succedit Deuteronomium secunda lex meditatorum Evangelii. Ibique breviter discimus quae inter Pharan, et Thophel, et Laban, et Azeroth, et loca aurea, abjecto Juda infidelissimo, undecim diebus via de Oreb, per viam montis Scir, usque ad Chades Barnae, Moyses populo sit locutus, et extremum cantat canticum, in quo apertissime Synagoga projicitur, et Ecclesia Domino copulatur. Benedicuntur filii Israel, et rursum in Simeone Judas projicitur miserandus. ####
| #### “O profundum divitiarum sapientiae et scientiae Dei, quam inscrutabilia sunt judicia ejus, et investigabiles viae ejus! (Rom. XI.)” |
#### #### ####
| #### “Quis sapiens et intelliget haec? intelligens, et cognoscet ea? Quia rectae viae Domini, et justi ambulabunt in eis, praevaricatores autem corruent in illis (Ose. XIV).” |
#### ####  |