| ### LIBER UNDECIMUS ###  |

| #### CAPUT PRIMUM. Verbum Domini per Isaiam: ####
| #### “Si non, ut putavi, ita erit,” |
#### #### quomodo sit intelligendum. |

| #### #### Scriptum est enim in Isaia: ####
| #### “Juravit Dominus, dicens: Si non, ut putavi, ita erit, et quomodo mente tractavi, sic eveniet;” |
#### #### ac deinceps: ####
| #### “Dominus enim exercituum decrevit, et quis poterit infirmare? Et manus ejus extenta, et quis avertet eam?” |
#### #### (Isa. XIV.) Quid, quaeso, putavit et quid mente tractavit Dominus? quid decrevit et ad quid manus ejus est extenta? Nunquid hoc solum putavit, et hoc solum mente tractavit aut decrevit, ut contereret Assyrium illum carneum in terra sua, et in montibus suis conculcaret eum? Imo hoc consilium, inquit, quod cogitavit super omnem terram, et haec est manus extenta super omnes gentes, quarum utique diabolus princeps erat, qui per Assyrium designatus est. Super illum draconem antiquum hoc putavit, et hoc mente tractavit de electis suis Dominus, ut auferretur ab eis jugum ejus, et onus illius ab humero eorum tolleretur, et ut omnia capita ejus, septem capita ejus, de quibus vel contra quae praesens opusculum contexitur, quorum sextum (quod fuit Romanum imperium) jam nunc aggredimur, invicem morderent, et ab invicem consumerentur, tandemque simul tota cum capitibus suis bestia nequam, ad comburendum igni traderetur ####  |