| #### CAPUT 19 |

| #### #### Denique Dominus Jesus Christus, animalium rationalium Pastor bonus extra castra, id est extra civitatem passus, et omnes anteriores justos, sive electos, et peccatorum poenitentium primitias, scilicet latronem, qui cum eo crucifixus fuit, tanquam vitulos et hircos suo sanguine mundavit; intus autem cum arietibus, id est cum apostolis, nocte praecedenti ipse verus aries, post coenam typicam paschalis agni, sacramentum corporis et sanguinis sui in holocaustum obtulit, quod optime notum est Christianae sive catholicae fidei. Gregis huic Pastori, ut dictum est, commorientis lex eadem eadem est, et esse debet quemadmodum Apostolus dicit: ####
| #### “Optimum est enim gratia stab lire cor, non escis, quae non proferunt ambulantibus in eis (Hebr. XIII).” |
#### #### Ac deinceps: ####
| #### “Propter quod et Jesus, ut sanctificaret per suum sanguinem populum extra portam passus est. Exeamus igitur ad eum extra castra, improperium ejus portantes (ibid.).” |
#### #### Haec et caetera cum dicit, nulli jam ignotum, vel dubium est, quin exire velit tam Hebraeos quibus ea scripsit, quam nos qui cum eis unum ovile sumus effecti, extra castra justitiae carnis, justitiae servientium solummodo in cibis et potibus et variis baptismatibus, ####
| #### “quae non possunt, ait, perfectum facere servientem” |
#### #### in illis (Hebr. IX). Hoc est extra castra cremari secundum similitudinem vel ad imitationem summi hujus vituli sive hirci, extra castra passi, spernere Judaicas justitias, et justitiae Dei subjici, et hoc est sanguine suo communicare sanguini ejus, illato in sancta, carnem suam crucifigere cum vitiis et concupiscentiis (Gal. V). Perfectis autem his, est etiam velut arietem in holocaustum offerri, id est non solum illicitis abstinere rebus sive concupiscentiis, et ea servare praecepta, quae in tabulis scripta sunt digito Dei; verum etiam a licitis sive concessis, quod primi vel maxime coeperunt facere sancti apostoli, ut secundum ipsum nomen holocausti totum eorum propositum sit sacrificium, quia videlicet holocaustum interpretatur totum incensum. ####  |