| #### CAP. VIII. |

| #### #### D. Nisi omne quod presbyterorum est facere concedantur, inordinati esse probantur. Qui autem ordinantur non possunt inordinati probari. #### M. Ergo compotes sui sacerdotalis officii probantur quicunque presbyteri ordinantur. Est autem plenum officium sacerdotalis ministerii baptizare, praedicare, et his similia, et missas cantare. Si igitur hoc non licet monachis qui ordinantur, ergo non pleni presbyteri, sed semipresbyteri vocantur. #### D. O hoc non tam opprobrium quam ridiculum! #### M. Quia autem est impossibile non ordinari qui ordinantur; huic autem qui ordinatur omnis potestas sui officii conceditur, ergo omnis monachus presbyter praedicare, baptizare debere concluditur. #### D. Qui dictum hoc non sequitur, valde insipiens convincitur. ####  |