| #### CAPUT 24 |

| #### ####
| #### “Martha ergo ut audivit quia Jesus venit, occurrit illi; Maria autem domi sedebat.” |
#### #### Non minus dilectionis, sed plus humilitatis in eo est quod, Martha Domino occurrente, Maria domi sedebat. Constat namque ex aliis evangelicae Scripturae locis, per duas sorores istas, Martham et Mariam, duas significatas esse vitas, activam scilicet et contemplativam, per Martham activam, et per Mariam contemplativam. Bene ergo ad tantum evangelistam pertinuit, in tanto negotio illud non omittere, quia, Domino Martha occurrente, Maria beneplacitum Domini vocantis exspectans, humilis et quieta domi sedebat, juxta quod in alio evangelista quodam tempore Martha satagente, Maria sedens secus pedes Domini, audiebat verbum illius (Luc. X). Vita namque contemplativa quietior, activa laboriosior est. ####
| #### “Dixit ergo Martha ad Jesum: Domine, si fuisses hic, frater meus non fuisset mortuus.” |
#### #### Non ausa est conqueri, cur non fuisset hic, vel cur non venisset mox, ut ipsi nuntiatum est a dicentibus: ####
| #### “Domine, ecce quem amas infirmatur, ” |
#### #### sed reverentiam Domino servans et dilectionem laedere cavens, tantum humili fide in confractione cordis omnipotentiam confitetur amantis. Nam sequitur: ####
| #### “Sed et nunc scio quia quaecunque poposceris a Deo, dabit tibi Deus.” |
#### #### Non solum, inquit, illud scio, ####
| #### “si fuisses hic, frater mens non fuisset mortuus,” |
#### #### sed et illud scio, quia nunc etiam postquam mortuus est, ####
| #### “quodcunque poposceris a Deo,” |
#### #### sive et isto, sive de quolibet alio, ####
| #### “dabit tibi Deus.” |
#### #### Quod utique fas non est scire vel dicere de ullo homine, nisi de solo unigenito Filio Dei, ####
| #### “cujus omnia sunt quaecunque habet Pater (Joan. VII).” |
#### #### Cui non tanquam servo particulare aliquod gratiae suae xenium dat, sed tanquam Filio Pater dat cuncta quae habet, universa quaecunque thesaurizare potest. ####  |