| #### CAPUT XXII Quid significent latera bis triginta tria, et quid quod erat lateris longitudo sex cubitorum, latitudo quatuor cubitorum, et quid quod latera haec parietem templi non altingebant. |

| #### ####
| #### “Et mensus est parietem domus sex cubitorum, et latitudinem lateris quatuor cubitorum undique per circuitum domus. Latera autem latus ad latus bis triginta tria, et erant eminentia quae ingrederentur per parietem domus in lateribus per circuitum, ut continerent, et non attingerent parietem templi.” |
#### #### Latera bis triginta tria, dicendo, cum sexaginta sex dicere potuerit, amplius placet intellectui, quia videlicet triginta tribus annis templum Dominici corporis, et in illo templo suo Deus majestatis Filius Dei Patris sustinuit in hoc mundo peregrinari. Idcirco recte distinguuntur latera bis triginta tria, quia nimirum per tot annos obedientiae Patri servivit, utraque divina scilicet et humana Christi natura. ####
| #### “Erat autem lateris longitudo sex cubitorum, et latitudo quatuor cubitorum.” |
#### #### Illo, id est senario numero perfectio divinorum operum, quae operabatur mirabiliter, quemadmodum dicit: ####
| #### “Si opera non fecissem in eis, quae nemo alius fecit (Joan. XV),” |
#### #### isto autem, id est quaternario quatuor significantur elementa hujus mundi, sub quibus servivit exinanitus in forma servi, ####
| #### “in similitudine hominum factus, et habitu inventus ut homo (Phil. II.)” |
#### #### Latera haec non attingebant parietem templi, quia videlicet non permansuros assumpsit labores vitae praesentis, sed temporales, quos omnino amoveret gloria resurrectionis, testante Apostolo, cum dicit: ####
| #### “Nunc autem semel in consummationem saeculorum ad destitutionem peccati per hostiam suam apparuit, et quemadmodum statutum est hominibus semel mori, post hoc autem judicium, sic et Christus semel oblatus est, ad multorum exhaurienda peccata, secundo apparebit sine peccato exspectantibus se per salutem in fide (Hebr. IX.)” |
#### ####  |