| #### CAPUT XXV. Prophetia ejus: |

| #### ####
| #### “Venient in trieribus, de Italia superabunt Assyrios,” |
#### #### etc. ####
| #### “Assumpta parabola, iterum locutus est: Heu, quis victurus est, quando ista faciet Deus? Venient in trieribus de Italia, superabunt Assyrios, vastabuntque Hebraeos, et ad extremum etiam ipsi peribunt.” |
#### #### Parabolica haec quidem prophetia tunc fuit, nunc autem res in aperto est, quia venerunt ####
| #### “in trieribus de Italia, ” |
#### #### venerunt, inquam, legiones Romanorum, non solum terra, sed et mari praeliantes, et illa bestia quam Daniel vidit, bestia, inquam, quarta terribilis atque mirabilis et fortis nimis, ####
| #### “dentes ferreos habens magnos, comedens atque comminuens, et reliqua pedibus suis conculcans, (Dan. VII),” |
#### #### fortissimum quoque superavit, atque comminuit regnum Assyriorum, pulcherrimum quoque vastata regione subvertit templum Judaeorum. Et ad extremum ipsi quoque perierunt, imo et peribunt. Nam etsi Roma a gentibus non destruitur, constat tamen quia pro parte illorum secundum quos Babylonia dicitur, in semetipsam divisa desolabitur, et domus supra domum cadere non cessat (Matth. XII). ####
| #### “Heu, inquit, quis victurus est, quando ista faciet Deus?” |
#### #### Cum dolentis interjectione iterum suspirat, illos beatificans oculos qui visuri erant, vastatis Hebraeis, superatisque Assyriis, florente regno Romanorum, elucescere regna coelorum. Eodem modo suspirans et prima dixerat prophetia: ####
| #### “Moriatur anima mea morte justorum, et fiant novissima mea horum similia.” |
#### #### Sed haec suspiria cunctaque prophetiae vel sapientiae dona perdidit radix amaritudinis, ####
| #### “radix omnium malorum cupiditas (I Tim. VI),” |
#### #### quia nimium sitiens impiorum munera, sic inter benedictionis verba dixerat ad Balac: ####
| #### “Verumtamen pergens ad populum meum, dabo consilium quid populus tuus huic populo faciat in extremo tempore.” |
#### #### Arcanum pessimi consilii ejus, sequentia declarant. ####  |