| #### VERS. 8. |

| #### ####
| #### “Non calcaverunt eam filii institorum,” |
#### #### sive negotiatorum. Institor namque dicitur negotiator, videlicet ab insistendo, eo quod exercendo insistat operi. Institorum autem nomine designantur sancti prophetae, qui Synagogae mores ad fidem prophetando curaverunt instituere. Quorum nimirum filii sancti apostoli nuncupantur. ####
| #### “Non inquit, calcaverunt eam filii institorum,” |
#### #### id est vitam ejus apostoli calce virtutis praedicando non presserunt, quia videlicet a finibus ejus repulsi sunt. ####
| #### “Nec pertransivit per eam leaena,” |
#### #### id est populum ejus a perfidia funditus non exstinxit sancta Ecclesia. Quae ideo recte dicitur leaena; quia videlicet uxor est leonis de tribu Juda; de qua et Jacob, cum praemisisset de Christo: ####
| #### “Requiescens accubuisti ut leo (Gen. XLIX),” |
#### #### protinus addidit, ####
| #### “et quasi leaena (ibid.),” |
#### #### qui videlicet Christus per semetipsum infernum depraedatus est fortiter, ####
| #### “ut leo;” |
#### #### mundum autem totum aggressa est post illum a Judaea prodiens Ecclesia, fortiter et ipsa agens contra veterem idololatriam, ####
| #### “ut leaena.” |
#### #### ####
| #### “Non, inquam, pertransivit per eam leaena.” |
#### #### Sed quid? ####  |