| #### CAPUT II. De oleo unctionis, quo Aaron unctus est, quod Spiritum sanctum significet, quo Christus unctus est. |

| #### ####
| #### “Tulit et unctionis oleum quo linivit tabernaculum, cum omni supellectili sua,” |
#### #### etc. Totius capituli hujus prolixi summa haec notanda est, quia tabernaculum cum omni supellectili sua, prius unctum est quam tabernaculi sacerdos Aaron. et Moyses prius holocaustum pro peccato consecrationis quoque, sive pacificorum, obtulit hostiam quam Aaron. Differenter tamen. Nam et tabernaculum solo unctionis oleo, Aaron vero oleo simul et sanguine consecratus est, et Moysi quidem oblata vulgari igne, Aaron vero sacrificia coelesti flamma devorata sunt. Sed jam, antequam horum mysteria prosequamur, de ipso unctionis oleo, quia nunc usque distulimus, breviter aliquid dicendum est. Superius Dominus ad Moysen locutus est: ####
| #### “Sume tibi aromata primae myrrhae et electae quingentos siclos, et cinnamomi medium id est ducentos quinquaginta siclos, calami similiter ducentos quinquaginta casiae quoque quingentos siclos in pondere sanctuarii, oleum in olivetis mensuram hin, facies unctionis oleum sanctum unguentum compositum opere unguentarii et unges ex eo tabernaculum testimonii, et arcam testamenti, mensamque cum vasis suis (Exod. XXX).” |
#### #### Notum omnibus est, quia oleum quo Dominus noster Dei Filius unctus est, unde et Hebraice Messias, Graece Christus dicitur, oleum, inquam, Spiritus sanctus est, et hujus olei signum sive materiale indicium fuit hoc quo reges, sacerdotes et prophetae prius ungebantur. Cur autem illud verum exsultationis oleum, non hic in lege per simplex oleum significari placuit, sed quatuor speciebus myrrha, cinnamomo, casia calamoque permistis? Videlicet, quia non satis est cuiquam Spiritum sanctum, utcunque, verbi gratia, in prophetiam ad facienda signa percepisse, nisi pariter habeat et quatuor virtutes optimas, quas mundana philosophia justitiam, prudentiam, temperantiam atque fortitudinem appellat; nostra autem theoria, fidem, spem, charitatem, et earum perseverantiam nuncupat. Igitur quatuor speciebus, myrrha, cinnamomo, casia et calamo, cum oleo permistis, regale et sacerdotale pretiosissimum conficitur unguentum, ex quo ####
| #### “caro hominis non ungatur, et juxta cujus compositionem, non fiat aliud tale quid. Qui fecerit homo, exterminabitur, inquit, de populo suo (ibid.),” |
#### #### quia videlicet, ex praedictis virtutibus, cum Spiritu sancto gratia bona conficitur, qua carnalis homo nunquam fruatur, cujus ad immutationem secta ulla, vel saecularis eloquentia nunquam extendatur. Quod si attentaverit, sine dubio ####
| #### “exterminabitur, ait Dominus.” |
#### ####  |