| #### Psalmus 81. |

| #### Psalmo LXXXI Propheta de Christo dicit: ####
| #### “Deus stetit in synagoga deorum, in medio autem deos dijudicat.” |
#### #### Praevidens namque Judaicum populum Dominum Jesum hominem tantum reputaturum, et ideo in morte judicaturum: ####
| #### “Usquequo, inquit, judicatis iniquitatem, et facies peccatorum sumitis,” |
#### #### etc. Ad ipsum autem: ####
| #### “Surge, Deus, judica terram, quoniam tu haereditabis in omnibus gentibus.” |
#### #### Ac si dicat: Ego illos admonui ut juste judicarent, teque eriperent, ipsi vero non sic facient, sed dabunt te in mortem. Surge igitur a mortuis, et his paucis abjectis, accipe omnes gentes in haereditatem. Principaliter quidem psalmus hic visibiles inimicos Christi verberat Judaeos, secundarie autem invisibiles militis Christi hostes, spiritus malignos. Et in isto capite nostro hujus, id est quintae perioches finis est. Notandum quippe quod cum priorum quinquaginta psalmorum singulae periochae a primo Christi adventu incipiant, et in secundo finem faciant, horum econverso quinquaginta psalmorum singulae a secundo incipiunt, et usque ad primum ejus adventum recurrunt. |