| #### CAPUT XIX. Inter Cain semen serpentis, et Abel semen benedictionis, Dominus statim inimicitias posuisse, et Abel victoriam Verbi sua morte figurasse. |

| #### #### Primum serpentis semen exstitit Cain. Hinc Joannes in Epistola sua: ####
| #### “Non, inquit, sicut Cain, qui ex maligno erat (I Joan. III),” |
#### #### serpentis ergo semen erat, videlicet imitatione invidiae, non natura. Porro semen mulieris, semen benedictionis Dei, primus exstitit Abel, semen autem mulieris dico, quia fuit non ex peccato, propter quod mulieri dictum est: ####
| #### “Multiplicabo aerumnas tuas et conceptus tuos (Gen. III),” |
#### #### sed ex bono benedictionis, qua ante peccatum benedicendo et dicendo: ####
| #### “Crescite et multiplicamini (Gen. I),” |
#### #### nasci jusserat omnes sanctos. Inter hoc semen mulieris, et illud semen serpentis, Deus memor propositi sui, statim inimicitias posuit. Inimicitiarum principium illud exstitit, quod a semetipsis dissenserunt studiis diversis, imo contrariis. Cain namque infidelis et agricola exstitit, Abel fidelis et pastor ovium fuit (Gen. IV), de quo Apostolus: ####
| #### “Fide, inquit, plurimam hostiam Abel quam Cain obtulit Deo, per quam testimonium consecutus est esse justus testimonium perhibente muneribus ejus Deo (Hebr. IX).” |
#### #### Eo nimirum modo maxime Deus inimicitias posuit inter eos, videlicet muneribus, Abel testimonium perhibendo. Sic enim scriptum est: ####
| #### “Et respexit Dominus ad Abel et munera ejus, ad Cain vero et ad munera illius non respexit. Iratusque est Cain vehementer, et concidit vultus ejus (Gen. IV).” |
#### #### Inimicitias ergo inter utrumque Deus posuit, quia respectus Dei in Abel, semini nequam inimicitiarum et odii causa exstitit. Sed et illud considerandum, quia contra serpentem in ipsa oblatione sua, pius Abel visibiles inimicitias exercuit, offerendo agnum simplex animal et innocuum contra serpentem malitiosum atque nocuum. Sed quid evenit, qualis inimicitiarum tunc eventus exstitit? Pium impius occidit. Semen bonum invidia seminis nequam exstinxit. Ecce initium bellorum Domini. Hic primus, ex facie Verbi Dei, victoriam ejusdem Verbi piae mortis praecursione declaravit. ####  |