| #### CAPUT XXVI. Sacramenta coelestia, sub sacrarum superficie litterarum latentia, similia esse thesauro abscondito in agro. |

| #### #### Quantum sapientiae decus, quantos sapientiae thesauros sub istis putas signis, id est litteris, esso absconditos? Quis explicare possit divitias salutis, quas illa mulier supra memorata in illa prima victoria, videlicet ubi victum est et contritum primum caput draconis, accepit reconditas sub illis litteris? Hinc est enim, quod apud Ezechielem Dominus ad eamdem mulierem dicit: ####
| #### “Et ingressus sum pactum tecum, et facta es mihi, et lavi te aqua, et emundavi sanguinem tuum ex te, et unxi te oleo, et vestivi te discoloribus et calceavi te hyacinthino, et cinxi te bysso, et indui te subtilibus et ornavi te ornamento, et dedi armillas in manibus tuis, et torquem circa collum tuum, et dedi inaurem super os tuum, et circulos in auribus tuis, et coronam decoris in capite tuo, et ornata es auro et argento, et vestita es bysso, et polymito, et multis coloribus (Ezech. XVI).” |
#### #### Tantis namque divitiarum splendidis nominibus, quid, nisi sacramenta coelestia sub illius sacrae Scripturae grosso velamine latentia, significari putamus? Nam, si ejusdem prophetiae textum in praecedentibus ac sequentibus attendas, nimirum constat, dicta haec esse de sacrae legis institutione, quam a Domino, in manu Moysi, imo in dispositione angelorum, Ecclesia primitiva tunc accepit, plenam coelestibus sacramentis. Quisquis haec attendis, profecto veram et congruam perspicis illam parabolam Verbi incarnati dicentis: ####
| #### “Simile est regnum coelorum thesauro abscondito in agro, quem qui invenit homo, abscondit, et prae gaudio illius vadit, et vendit universa quae habet, et emit agrum illum (Matth. XIII.)” |
#### #### Siquidem litteratura illa in superficie quodammodo agnoscibilis est. Sed in hujusmodi agro thesaurus absconditus est sapientiae coelestis thesaurus nobilis, quem qui invenit, id est, qui intelligit recte gratulatur et veraciter Domino dicit: ####
| #### “Bonum mihi lex oris tui super millia auri et argenti (Psal. CXVIII.)” |
#### #### Qui hoc invento delectati, universa quae habebant, vendiderunt, et agrum hujusmodi emerunt, ut exonerati saecularibus negotiis, vacare possent, et intendere vel meditari in illa lege Domini, et necdum potuerunt, nec nisi ex parte cognoscere poterunt, senserunt Dominum latentem illic in factis figurativis et dictis mysticis. ####  |