| #### CAPUT XXXIII. Cur matutinas sicut horas sub silentio non dicamus. |

| #### #### Quaeri hic potest, cur cum diurnas horas triste silentium operiat, nocturnas vigilias vel laudes intecta melodia depromat? Ad quod dicendum, tempus aliud per diem, aliud significari per noctem. Nam diurnis horis praesentiam significamus Dominicae passionis, nocturnis autem vigiliis tempora priora, per quae futuram eamdem passionem prophetae praenuntiaverunt. Qui quia non tacentes interfecti sunt, idcirco nobis voces illorum proferentibus candelae, ut supra dictum est, exstinguuntur, quarum ultima, quae exstinguitur ad canticum Evangelii, ipsum Dominum, qui eva elizans occisus est, significat. ####  |