| #### CAPUT 28 |

| #### ####
| #### “Scribe ergo quae vidisti, et quae sunt, et quae oportet fieri post haec.” |
#### #### Dictio vel verbum modi imperativi, quo dicit, ####
| #### “scribe,” |
#### #### largitio est muneris et gratiae, tanquam si diceret: Scribendi facultatem atque auctoritatem accipe. Unde vere beatus et honorandus iste beatus Joannes, qui sic inter duodecim apostolos crevit et auctus est, quomodo inter duodecim patriarchas ille vere secundum nomen suum filius accrescens beatus Joseph, quomodo enim ille duplicia accepit, dicente patre: ####
| #### “Dabo tibi partem unam extra fratres tuos (Gen. XLVIII),” |
#### #### Sichimam significans sive Sichem, quae in Evangelio dicitur Sichar; sic iste dilectus discipulus extra fratres suos apostolos caeteros, dono diligentis Domini Jesu partem unam egregiam accepit, non solum, ut qui erat apostolus evangelista quoque fieret, tamque divinum Evangelium scriberet, verum etiam tantam tamque mirabilem revelationem Scripturae traderet. ####
| #### “Scribe ergo, inquit, quae vidisti,” |
#### #### cum caeteris videlicet apostolis me secutus, vel etiam quae nunc vidisti solus, ut tale sit Evangelium tuum, quale scribi oportere significat istud meum quod nunc vidisti schema vel habitus, et quae sunt nunc in septem Ecclesiis Asiae corrigenda sive laudanda, et quae oportet fieri post haec, scilicet varios Ecclesiae labores. ####  |