| #### VERS. 27. |

| #### #### ####
| #### “Ut impleret inviam et desolatam,” |
#### #### id est eamdem gentilitatem, ad quam verbo Dei via non patuit, quaeque rationem consilii et boni operis fructu destituta fuit. ####
| #### “Et produceret herbas virentes,” |
#### #### id est doctrinae scientiam et congruas operationes, quia videlicet dum sanctae praedicationis imbrem gentilitas percepit, et vitae opera et doctrinae verba germinavit. Sicque juxta prophetam in cubilibus in quibus prius dracones habitabant, id est in populis quos maligni spiritus possidebant, ortus est viror calami et junci (Isa. XXXV), id est et scriptores magni qui significantur per calamum, et auditores pusilli, qui intelliguntur per juncum. Haec eadem, quae universaliter de gentilitate dicta sunt, in singulis agunt intra sinum sanctae Ecclesiae, dum sicca dudum mens gratia veniente compluitur, et post ariditatem pristinam scientiae viriditate quasi productis herbis vestitur. Quam Conditor noster gratiam adhuc altius commendans: ####  |