| #### Psalmus 35. |

| #### Nihilominus et hic psalmus tricesimus quintus, recte subsequitur: ####
| #### “Dixit injustus, ut delinquat in semetipso; non est timor Dei ante oculos ejus.” |
#### #### Videlicet quasi quaereres cur sic ille populus judicatus, expugnatus est, ipsa tibi hoc psalmo Justitia respondet quia injustus est, quia dixit, quia praemeditatus est, quia scienter proposuit, ####
| #### “ut delinquat in semetipso.” |
#### #### Unde et excusationem non habet de peccato suo (Joan. XV), quoniam non ignoranter deliquit, sed dolose egit in conspectu ejus, scilicet Dei, cujus ab oculis suis timorem abjecit, hoc modo, ####
| #### “ut inveniatur iniquitas ejus ad odium,” |
#### #### etc. Nam erga illos qui peccata sua confitentur, et poenitentiam agunt, ####
| #### “Domine, inquit, in coelo misericordia tua, et veritas tua usque ad nubes,” |
#### #### etc. Et infelices quidem Judaeos mente et corpore captivos, atque judicante et expugnante Deo in omnes gentes dispersos, non est cur Christianus aemuletur; verumtamen multi sunt impii, tam divites tamque potentes ut eos infirmus aliquis aemulari potuerit. |