| #### CAPUT 17 |

| #### #### CHRIST. Evangelista divinus non absque illo, in quo prophetae locuti sunt spiritu, cum per ordinem digessisset generationes ab Abraham usque ad Christum, protinus ita subdistinxit: Omnes ergo generationes ab Abraham usque ad David generationes quatuordecim, et a David usque ad transmigrationem Babylonis, generationes quatuordecim, et a transmigratione Babylonis usque ad Christum, generationes quatuordecim (Matth. I). Haec dicens vigilantem auditorem mittit ad quaerendas ex Scripturis causas dilationum, et ecce causae manifestae sunt. #### JUD. Ego Evangeliis tuis non attendo; sed hoc scio, quia quando natus est is quem Christum dicis, magis abundabat iniquitas quam eatenus abundaverat, nisi forte hoc etiam asserere tu velis quod peccatum David majus fuerit omni belluina crudelitate Herodis. ####  |