| #### CAPUT 13 |

| #### #### Et plectentes coronam de spinis, posuerunt super caput ejus, et arundinem in dextera ejus, et genu flexo, regem salutantes, arundine percutiebant caput ejus. Sed in omnibus his, tu filia latronis, majus peccatum habes, quia legem et prophetas, Messiam tibi promittentes acceperas, ita ut excusationem non habeas de peccato tuo, quin sciens et per invidiam Dominum et regem tuum illuseris, illudendumque et flagellandum et crucifigendum tradideris. Illi autem ejusmodi nihil habentes aut scientes, haec omnia fecerunt, multo excusabiliores comparatione tui. Nam de tuis aliqui a te persuasi, per ignorantiam fecerunt, illi autem omnino nescierunt: Exeamus tandem ad eum, vel cum eo, in locum qui dicitur Golgotha, quod est Calvariae locus, ubi crucifigentes eum, diviserunt sibi vestimenta ejus, et videamus in humilitate vel poena judicati, gloriosum et terribile mysterium judicaturi. Illic enim ipse duorum latronum medius, alterum a dextris poenitentem suscepit, ####
| #### “et amen, inquit, dico tibi, hodie mecum eris in paradiso (Luc. XXIII),” |
#### #### alterum a sinistris, in nequitia perseverantem, in damnatione reliquit. Illic et Joannes ex amicis amicissimus cum Maria matre ipsius, stans juxta crucem ejus (Joan. XIX), unde abierant, non voluntate, sed metu caeteri discipuli ejus et Barabas latro nescio quo abierat, a Judaeis dimissus. In his quatuor tam diversis hominibus quam magnum subluceat mysterium judicaturi hujus, qui, ut jam dictum est, duorum latronum medius pendebat, judicatus: tunc demum rite perpendis, si simul prospicias, quia cum sederit, ut judicet omnes gentes, super sedem majestatis suae, tunc omne genus humanum in quatuor partes dividetur. Illic erunt a dextris qui judicentur et condemnentur, atque illic erunt qui non judicentur, sed judicent. Nimirum apostolicae perfectionis homines, ####
| #### “judicabunt sancti nationes (Sap. III),” |
#### #### videlicet cum illis principibus quibus specialiter dictum est: ####
| #### “Sedebitis et vos super sedes duodecim, judicantes duodecim tribus Israel (Matth. XIX).” |
#### #### Quarta pars erit illorum qui nec judicabuntur, quia jam judicati sunt, juxta illud Apostoli dictum: ####
| #### “Quicunque enim sine lege peccaverunt, sine lege peribunt (Rom. II).” |
#### #### Jam ergo crux ipsa Christi judicati quoddam erit tribunal ejusdem tremendi judicis, quia circa ipsum alter latronum judicatus, id est punitus et salvatus est; alter judicatus, de illo judicio vel poena transivit ad poenam aeternam, impoenitens et usque in finem suum blasphemus; et dilectus Joannes, neque tunc, neque deinceps crucifixus, vel alia vi peremptus est. Quartus Barabbas, a Deo quidem damnatus erat, sed ab hominibus non judicatus, imo dimissus, ut jam dictum est. ####  |